CELEX: C2005/271/43
Language: sl
Date: 2005-10-29 00:00:00
Title: Zadeva T-311/05: Tožba, vložena 9. avgusta 2005 — Rounis proti Komisiji

29.10.2005   
            
            
               SL
            
            
               Uradni list Evropske unije
            
            
               C 271/22
            
         Tožba, vložena 9. avgusta 2005 — Rounis proti Komisiji
   (Zadeva T-311/05)
   (2005/C 271/43)
   Jezik postopka: francoščina
   Stranki
   
      Tožeča stranka: Georgios Rounis (Bruselj, Belgija) (zastopnik: E. Boigelot, avocat)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti odločbe Komisije, ki je zavrnila, da se tožeči stranki nakaže en del plače, namenjen pokritju študijskih stroškov njene hčere za študijsko leto 2003-2004;
            
         
               —
            
            
               dodelitev odškodnine za premoženjsko in nepremoženjsko škodo zaradi različnih bistvenih kršitev na različnih stopnjah, za škodo, ocenjeno ex aequo et bono na skupni znesek 13.582,88 EUR, ki naj se do polnega plačila poveča z obrestmi po 5,25 % obrestni meri, s pridržkom povečanja ali zmanjšanja tekom postopka;
            
         
               —
            
            
               naložitev, v vsakem primeru, toženi stranki plačila stroškov.
            
         Tožbeni razlogi in bistvene trditve
   Tožeča strank, ki je tožeča stranka tudi v zadevi T-17/01 (1), nasprotuje zlasti odločbi Organa, pristojnega za imenovanja (OPI), ki je zavrnil, da se v Združeno kraljestvo nakaže 35 % njene neto mesečne plače, namenjenih pokritju stroškov v zvezi z univerzitetnim študijem njene hčere.
   Glede tega navaja, da naj bi predložila dokaz o dejanskih stroških v Združenem kraljestvu in da naj bi ji bila pravica do izvršitve takega nakazila priznana s sodbo z dne 16. maja 2002, dopolnjeno s sodbo z dne 30. septembra 2003, ki sta bili izdani v zgoraj navedeni zadevi.
   V utemeljitev svojih navedb se tožeča stranka sklicuje na kršitev členov 62 in 67 Kadrovskih predpisov in člena 17 Prilog VII in XIII teh predpisov, ravno tako v njuni različici od začetka veljave novih Kadrovskih predpisov 1. maja 2004. Ravno tako uveljavlja kršitev splošnih pravnih načel, kot so načelo dobre uprave in pravilnega poslovanja, načelo spoštovanja legitimnih pričakovanj in varstva zaupanja v pravo, kot tudi kršitev dolžne skrbnosti in načel, ki OPI-ju nalagajo, da sprejema odločbe le na podlagi upoštevnih razlogov in ne na podlagi kršitve pooblastil za odločanje po prostem preudarku.
   
      (1)  Sodbi z dne 16. maja 2002 (RecFP, str. IA-63; FP II-301) in z dne 30. septembra 2003 (RecFP, IA-221; FP II-1079).